Source: https://slobodne-informacie-jablonec.webnode.sk/news/odpoved-starostovi/
Timestamp: 2019-01-16 22:10:47+00:00

Document:
Odpoveď starostovi :: Slobodné informácie - Jablonec
Úvodná stránka > Odpoveď starostovi
Odpoveď starostovi
Takúto odpoveď poslal starosta na naše žiadosti o poskytnutie informácie. Za ňou pripájeme naše stanovisko k nej.
Tak sa pozrime bližšie na starostovu odpoveď .
Prvá starostova veta: „Vami podané žiadosti nezodpovedajú charakteru informácií, ktoré by mala obec sprístupniť v zmysle zákona č. 211/2000 Z. z., t.j. nezodpovedajú informáciám vzťahujúcim sa k § 3 citovaného zákona.“
Zákona č. 211/2000 Z. z
„Každý...“ to sú aj obyvatelia obce Jablonec?!!!
Kto sú povinné osoby?
Nález Ústavného súdu SR sp. zn. i. Ús 236/06 zo dňa 28. júna 2007
„Právnické osoby založené povinnými osobami uvedenými v ods. 1 a 2 (§ 2 ods. 3 zákona o slobode informácií) spĺňajú spravidla jeden charakteristický znak. Hospodária totiž s verejnými financiami, resp. nakladajú s majetkom štátu a obcí, keďže sú zriadené s majetkovou účasťou povinných osôb podľa § 2 ods. 1 a 2 zákona o slobode informácií.
Čiže máme právo obracať sa so žiadosťou o informácie na orgány obce a fyzické osoby, ktorým zákon zveruje právomoc rozhodovať a ktorým sme to právo dali vo voľbách.
A teraz ten § 3:
Ustanovenie § 3 ods. 2 zákona o slobode informácií stanovuje, že informačná povinnosť obchodných spoločností založených štátnym orgánom, vyšším územným celkom alebo obcou, podľa obchodného zákonníka je obmedzená okrem iného na informácie „o hospodárení s verejnými prostriedkami“ a o „nakladaní s majetkom štátu, vyššieho územného celku alebo obce“.
Chceme snáď niečo viac ako informácie o hospodárení s verejnými prostriedkami a o nakladaní s majetkom obce? Starosta klame keď tvrdí, že chceme niečo, na čo nemáme právo.
Ústavný súd SR vyložil obsah a rozsah ústavného práva na prístup k informáciám doteraz najpodrobnejšie v náleze sp. zn. i. ús 236/06. ústavný súd sr v tomto náleze potvrdil, že z článku 26 ústavy vyplýva povinnosť orgánov verejnej moci poskytovať každému informácie o svojej činnosti, pričom táto povinnosť môže byť obmedzená len v prípadoch stanovených v čl. 26 ods. 4 – teda iba zákonom a ak ide o opatrenie v demokratickej spoločnosti nevyhnutné na ochranu práv a slobôd iných, bezpečnosť štátu, verejného poriadku, ochranu verejného zdravia a mravnosti.
Na aké utajované skutočnosti sa vyhovára starosta, keď obec nie je polícia, armáda, väznica ani nemocnica? O mravnosti ani nehovorím, lebo to čo pácha má od mravnosti na míle ďaleko.
Druhá starostova veta: „Obec Jablonec zabezpečila a zabezpečuje zverejnenie informácií zákonným spôsobom vyplývajúcim obci z príslušných právnych predpisov, a to najmä zo zákona o obecnom zriadení (z.č. 369/1990 Zb.), ako aj zákona o majetku obcí (z. č. 138/1991 Zb.) a zákona č. 546/2010 Z.z. – povinné zverejňovanie zmlúv, objednávok a faktúr.“
To si starosta robí z občanov posmech? Ani jedna zverejnená faktúra neobsahuje rozsah prác, množstvá, hodiny, jednotkové ceny a pod. iba výslednú sumu na preplatenie. Kde majú zmluvy o poskytovaní služieb podrobnú špecifikáciu? Čo hovorí zákon obecnom zriadení? Zákon o obecnom zriadení ukladá najmä povinnosti starostovi, ktorý je za to dobre platený, tiež poslancom a úradníkom obce. Hlavne:
Zákon č. 369/1990 Zb § 4
(5) Obec spolupracuje v záujme rozvoja obce s politickými stranami a politickými hnutiami, 7) s občianskymi združeniami8) a inými právnickými osobami, ako aj s fyzickými osobami pôsobiacimi v obci.
Občanov nemá zaujímať ako sa hospodári s majetkom obce? To je to čo požadujeme.
Návrh nariadenia, o ktorom má rokovať obecné zastupiteľstvo, zverejní obec najmenej 15 dní pred rokovaním obecného zastupiteľstva
(4) Dňom vyvesenia návrhu nariadenia začína plynúť najmenej desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia
(3) Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné
Ako sa má občan presvedčiť že si starosta plní tieto ustanovenia zákona o obecnom zriadení keď odmieta zverejniť podrobnosti zmlúv a faktúr, či samotné zmluvy?
(1) Obecné zastupiteľstvo zasadá podľa potreby, najmenej však raz za tri mesiace.
(9) Rokovania obecného zastupiteľstva sú zásadne verejné.
(1) Predstaviteľom obce a najvyšším výkonným orgánom obce je starosta. Funkcia starostu je verejná funkcia.
(5) Starosta je štatutárnym orgánom obce.
Hlavný kontrolór je zamestnancom obce a ak tento zákon neustanovuje inak, vzťahujú sa na neho všetky práva a povinnosti ostatného vedúceho zamestnanca podľa osobitného predpisu. Hlavný kontrolór nesmie bez súhlasu obecného zastupiteľstva podnikať alebo vykonávať inú zárobkovú činnosť
(1) Kontrolnou činnosťou sa rozumie kontrola zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce
Tretia starostova veta: „Zároveň Vám oznamujeme, že nie je možné vyhovieť Vašim žiadostiam, nakoľko Vami požadované informácie spadajú pod §8 zákona o slobode informácií s odkazom na ustanovenie § 23 zákona SNR č. 511/1992 Zb., ako aj z dôvodu uvedeného v §11 ods. 1 písm. a) vyššie uvedeného zákona.“
Tak toto už nie je iba výsmech ale rovno klamstvo a trestný čin. Starosta sa vyhovára na daňový zákon, kde povinnosť zachovávať mlčanlivosť sa týka daňových úradníkov:
(1) Ak požadovaná informácia tvorí utajovanú skutočnosť podľa osobitného zákona alebo je predmetom bankového tajomstva alebo daňového tajomstva podľa osobitného zákona ku ktorým žiadateľ nemá oprávnený prístup, povinná osoba ju nesprístupní s uvedením odkazu na príslušný právny predpis.
Zákon 511 o správe daní a poplatkov.
(1) Daňovou kontrolou správca dane zisťuje alebo
preveruje skutočnosti rozhodujúce pre správne určenie
dane, a to u daňového subjektu alebo na mieste, kde to
účel kontroly vyžaduje. Daňová kontrola sa vykonáva v
rozsahu, ktorý je nevyhnutne potrebný na dosiahnutie
účelu tohto zákona.
(1) Osoby, s výnimkou daňových subjektov v daňovom
konaní o ich daňovej povinnosti, zúčastnené na daňovom
konaní, sú povinné zachovávať mlčanlivosť o tom,
čo sa pri daňovom konaní alebo v súvislosti s ním dozvedeli,
najmä o osobných pomeroch daňových subjektov,
ako aj o iných veciach súvisiacich s podnikaním.
ZHRNUTIE ZÁKLADNÝCH INFORMÁCIÍ K ZÁKONU č. 546/2010 Z. z.
I. ZVEREJŇOVANIE ZMLÚV
........ platí, že porušením alebo ohrozením obchodného tajomstva nie je najmä sprístupnenie informácie ktorá sa získala za verejné prostriedky alebo sa týka používania verejných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadených zákonom, na základe zákona alebo nakladania s finančnými prostriedkami Európskej únie.
Základ je, že ak zmluva nebude zverejnená, nenadobudne účinnosť. Avšak ak nebude zverejnená do troch mesiacov od uzatvorenia, platí, že k uzatvoreniu zmluvy nedošlo.
Faktúry je potrebné zverejniť do 10 dní odo dňa ich doručenia povinnej osobe, najneskôr však do 30 dní odo dňa ich zaplatenia na web stránke povinnej osoby.
Záverom: Svoju odpoveď starosta zrejme zosmolil sám. Je málo pravdepodobné, že by tak nepodarenú odpoveď napísal jeho dobre platený právnik.

References: § 3
 § 2
 § 3
 § 3
 súd 
 súd 
 čl. 26
 § 4
 §8
 § 23
 §11